Document ID: 32006D0687

32006D0687
L 282/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 октомври 2006 година
за програмите, които отговарят на условията за финансова помощ от Общността през 2007 г. за ликвидиране и наблюдение на определени болести по животните, за превенция на зоонозите, за наблюдение на трансмисивната спонгиформна енцефалопатия, както и програмите за ликвидиране на спонгиформната енцефалопатия по говедата и болестта скрейпи
(нотифицирано под номер C(2006) 4784)
(2006/687/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 24, параграф 5 и член 32 от него,
като има предвид, че:
(1)
Някои държави-членки са предоставили на Комисията програми, по които желаят да получат финансова помощ от Общността. Тези програми касаят ликвидирането и наблюдението на определени болести по животните, програми за проверки, целящи превенцията на зоонозите, програми за наблюдение на някои трансмисивни спонгиформни енцефалопатии (ТСЕ), както и програми за ликвидиране на спонгиформната енцефалопатия по говедата (СЕГ) и на болестта скрейпи.
(2)
Съгласно член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. за финансирането на Общата селскостопанска политика (2) програмите за ликвидирането и наблюдението на болестите по животните (ветеринарни мерки) се финансират по линия на Европейския фонд за гарантиране на земеделието. За целите на финансовия контрол следва да се прилагат членове 9, 36 и 37 от посочения регламент.
(3)
Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (3) установява правила за наблюдение и ликвидиране на трансмисивни спонгиформни енцефалопатии при говедата, овцете и козите.
(4)
При съставянето на списъци с програмите за ликвидиране и наблюдение на болестите по животните следва да се вземат под внимание списъкът с програмите за проверки, целящи превенция на зоонозите, и списъкът с програмите за ликвидиране и наблюдение на някои трансмисивни спонгиформни енцефалопатии, които отговарят на условията за финансова помощ от Общността през 2007 г., както и предлаганият размер и максималната стойност на помощта за всяка програма, интересът на Общността към всяка мярка от програмите, съблюдаването на техническите разпоредби на съответното ветеринарно законодателство на Общността и обемът на наличните средства.
(5)
Държавите-членки предоставиха на Комисията информация, която ѝ позволява да направи преценка за интереса на Общността към предоставянето на финансова помощ по програмите за 2007 г.
(6)
Комисията разгледа всяка представена програма едновременно от ветеринарна и финансова гледна точка и счита, че тези програми следва да бъдат включени в списъка с програмите, които отговарят на условията за финансова помощ от Общността през 2007 г.
(7)
Предвид важността на тези програми за защитата на общественото здраве и здравето на животните, както и задължителното прилагане във всички държави-членки на програмите за трансмисивни спонгиформни енцефалопатии, следва да се осигури най-целесъобразното равнище на финансова помощ от Общността.
(8)
Поради това е целесъобразно да бъде приет списък с програмите, които отговарят на условията за финансова помощ от Общността през 2007 г., и да бъдат определени предлаганите размери и максималната стойност на тази помощ.
(9)
Мерките, предвидени в настоящото решение, са в съответствие със становището на Постоянния комитет по хранителна верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. Програмите за ликвидиране и наблюдение на болестите по животните, изброени в приложение I, отговарят на условията за финансова помощ от Общността през 2007 г.
2. За всяка програма, посочена в параграф 1, предлаганият размер и максималната стойност на финансовата помощ от Общността се определят съгласно приложение I.
Член 2
1. Програмите за проверките, целящи превенция на зоонозите, изброени в приложение II, отговарят на условията за финансова помощ от Общността през 2007 г.
2. За всяка програма, посочена в параграф 1, предлаганият размер и максималната стойност на финансовата помощ от Общността се определят съгласно приложение II.
Член 3
1. Програмите за наблюдение на трансмисивните спонгиформни енцефалопатии (ТСЕ) (спонгиформната енцефалопатия по говедата (СЕГ) и на болестта скрейпи), изброени в приложение III, отговарят на условията за финансова помощ от Общността през 2007 г.
2. За всяка програма, посочена в параграф 1, предлаганият размер и максималната стойност на финансовата помощ от Общността се определят съгласно приложение III.
Член 4
1. Програмите за ликвидиране на спонгиформната енцефалопатия по говедата (СЕГ), изброени в приложение IV, отговарят на условията за финансова помощ от Общността през 2007 г.
2. За всяка програма, посочена в параграф 1, предлаганият размер и максималната стойност на финансовата помощ от Общността се определят съгласно приложение IV.
Член 5
1. Програмите за ликвидиране на болестта скрейпи, изброени в приложение V, отговарят на условията за финансова помощ от Общността през 2007 г.
2. За всяка програма, посочена в параграф 1, предлаганият размер и максималната стойност на финансовата помощ от Общността се определят съгласно приложение V.
Член 6
Адресати на настоящото решение са държавите-членки.
Съставено в Брюксел на 12 октомври 2006 година.

Labels: 0
4
15
6